Rossiyaning "Gazprom" kompaniyasi Turkiya hukumatidan "Turk oqimi" gaz quvurini joriy yilda boshlash uchun ilk ruxsatni oldi.    "Gazprom" boshqaruv raisi Aleksey Miller va Turkiya energetika va tabiiy zaxiralar vaziri Barat Albayrak o‘rtasidagi muzokaralar natijalariga ko‘ra loyihani boshlash uchun barcha tayyorgarchilik jarayonlarini tezroq yakunlash bo‘yicha kelishuvga erishildi. "Ruxsatlar berilishi "Gazprom" uchun ijobiy yangilikdir. Turkiya tomonining bu qadami turk hukumatining "Turk oqimi" loyihasiga qiziqishini aks ettiradi va uning amaliy bajarilishiga o‘tishni anglatadi", deb aytdi Miller.  Avvalroq Rossiya energetika vaziri Aleksandr Novak "Turk oqimi"ning birinchi quvuri 2019 yil oxirigacha qurib bitkazilishini ma’lum qilgandi.